Publication: Magyar Közlöny
Issue: MK-2011-107 (Year: 2011, Number: 107)
Era: contemporary
Section: tevékenységgel foglalkozó, a hitelintézetekrõl és a pénzügyi vállalkozásokról szóló 1996. évi CXII. törvény szerinti
Paragraph Index: 79

(3) A szerzési támogatás jogosultja, illetve örököse a hivatal elõzetes hozzájárulásával az elidegenítési tilalom fennállásának ideje alatt a személygépkocsit csak akkor idegenítheti el, ha a szerzési támogatásnak a határozathozatal napjától számított idõarányos részét a miniszternek visszafizeti. A hivatal az elõzetes hozzájárulást megadó határozatában rendelkezik a támogatás idõarányos részének tizenöt napon belüli visszafizetésérõl, az elidegenítési tilalom jármûnyilvántartásból való törlésérõl és a törzskönyvnek a szerzési támogatás jogosultja, illetve örököse részére történõ kiadásáról. A hivatal a határozatot közli a miniszterrel és a finanszírozó szervezettel. A hivatal az elidegenítési tilalom törlését akkor kezdeményezi a közlekedési igazgatási hatóságnál, ha a visszafizetés megtörténtét a miniszter visszaigazolja, vagy a szerzési támogatás jogosultja, illetve örököse hitelt érdemlõen igazolja. Ha a szerzési támogatás idõarányos részének visszafizetése a határozatban megállapított határideig nem történik meg, a hivatal az elõzetes hozzájárulást visszavonja.

Source: https://magyarkozlony.hu/hivatalos-lapok/4502e14559aa7ff9fef9f75c113fe9817929d49c/dokumentumok/f6eea640f14a86bec973c52a4147e4a91b80e01f/letoltes